साक्षात्कार में इस सवाल पर ज्यादातर लोगों की प्रतिक्रिया हैरत जताने की होती थी. जो जवाब मिलते थे उनसे कुल मिलाकर अर्थ यही निकल रहा था कि किसी महिला का नशे की लत में पड़ना उन सबके लिए एक अकल्पनीय बात है. वे मानकर चल रहे थे कि महिलाओं के लिए शराब पीने या नशे की अन्य चीजें लेने की सामाजिक मनाही है और इस मनाही के कारण महिलाएं नशे की चीजों का इस्तेमाल नहीं करतीं, सामाजिक मनाही अपने आप में पर्याप्त है.